Θεσσαλονίκη, 16/07/2021

**Η Lidl Ελλάς συνεχίζει να στηρίζει 340 οικογένειες που έχουν πραγματική ανάγκη με επιπλέον προϊόντα αξίας 100.000€ για 2η χρονιά**

**Τοποθετεί για ακόμη μία φορά την κοινωνική προσφορά σε πρώτο πλάνο**

Η Lidl Ελλάς, πιστή στο πρόγραμμα εταιρικής υπευθυνότητας που ακολουθεί, προχωρά σε ανακοίνωση της συνέχισης της Συνέργειας Προσφοράς και Αγάπης με το Δίκτυο Κοινωνικής Αλληλεγγύης & Αρωγής (Δίκτυο) και το Κέντρο Υποδοχής & Αλληλεγγύης Δήμου Αθηναίων (Κ.Υ.Α.Δ.Α.).

Οι τρεις φορείς ενώνουν τις δυνάμεις τους για το κοινό καλό για δεύτερη χρονιά και αποδεικνύουν πως η αλληλεγγύη είναι συλλογική υπόθεση με διάρκεια. Συγκεκριμένα, η Lidl Ελλάς στο πλαίσιο του κοινωνικού της έργου και της συνδρομής της στη δραστηριότητα του Δικτύου, αποφάσισε να προβεί σε συνέχιση της δωρεάς τροφίμων μακράς διαρκείας, ειδών καθαριότητας, χαρτικών κ.ά., συνολικής αξίας 100.000€ και πάλι, σε διάστημα δέκα μηνών. Τα προϊόντα θα παραλαμβάνει σε μηνιαία βάση το Δίκτυο από την αποθήκη της εταιρείας στα Καλύβια Αττικής και θα τα διαθέτει για τη στήριξη του έργου του Κ.Υ.Α.Δ.Α., συγκεκριμένα για την κάλυψη βασικών αναγκών 340 οικογενειών που ζουν κάτω από το όριο της φτώχειας ως συνέπεια της πανδημίας.

«Η στήριξη και η φροντίδα των συνανθρώπων μας αποτελεί για όλους εμάς στη Lidl Ελλάς προτεραιότητα και αυτό το αποδεικνύουμε καθημερινά με πράξεις, όπως με τη συνέχιση της συνέργειας προσφοράς και αγάπης. Αναγνωρίζουμε πλήρως την ευθύνη μας απέναντι στην κοινωνία των πολιτών και παράγουμε καθημερινά και υπεύθυνα κοινωνική και οικονομική αξία», δήλωσε χαρακτηριστικά η κα. Βασιλική Αδαμίδου, Διευθύντρια Επικοινωνίας και Εταιρικής Υπευθυνότητας της Lidl Ελλάς.

«Νιώθουμε ιδιαίτερα χαρούμενοι και ενθουσιασμένοι για τη συνέχιση της συνεργασίας αυτής, η οποία μέχρι σήμερα ήταν άκρως αποτελεσματική με απώτερο σκοπό την υποστήριξη όλων αυτών των οικογενειών που έχουν πραγματικά ανάγκη.

Είμαστε απόλυτα σίγουροι πως ενώνοντας τις δυνάμεις μας μπορούμε να καταφέρουμε ακόμα περισσότερα!», αναφέρει ο Πρόεδρος του Δικτύου, κ. Νικόλαος Πέντζος.

«Για δεύτερη φορά έχουμε δίπλα μας σημαντικούς χορηγούς και υποστηρικτές που μας βοηθούν να στηρίξουμε τους συνανθρώπους μας που βρίσκονται σε ανάγκη. Ως Κέντρο Υποδοχής και Αλληλεγγύης του Δήμου Αθηναίων (Κ.Υ.Α.Δ.Α.), θα συνεχίσουμε την προσπάθεια κάλυψης των αναγκών των ευάλωτων συνανθρώπων μας, έως ότου και ο τελευταίος κάτοικος αυτής της πόλης που βρίσκεται σε ανάγκη να λάβει τη στήριξη που χρειάζεται», τόνισε ο Πρόεδρος του Κ.Υ.Α.Δ.Α. κ. Γρηγόρης Λέων.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[facebook.com/lidlgr](http://www.facebook.com/lidlgr/)**

**[twitter.com/Lidl\_Hellas\_](http://www.twitter.com/Lidl_Hellas_)**

**[instagram.com/lidl\_hellas](https://www.instagram.com/lidl_hellas/)**

**[linkedin.com/company/lidl-hellas](http://www.linkedin.com/company/lidl-hellas)**

**[youtube.com/user/lidlhellas](https://youtube.com/user/lidlhellas)**